[{"text_idx": "#000003", "text": "Programa hori abian jartzeko asmoz, Bizkaiko Foru Aldundiak eta Pete Cenarrusa Fundazioak (euskal kultura Idahon sustatzeko eta finantzatzeko lan egiten duen erakundeak) hitzarmena sinatu zuten, bizkaia:talent elkarteak garatuko duen Basque-American Talent & Leadership Route programaren barruan Euskadiren eta Ipar Amerikaren artean errealitate enpresarial, zientifiko, teknologiko, instituzional eta kulturalaren jakintza garatzeko eta trukatzeko."}, {"text_idx": "#000004", "text": "Era berean, harreman zuzenaren bidez eta erakunde zein instituzio handienen laguntzaz, honako hauxe lortu nahi du programak: bi lurraldeetan goi-prestakuntza eta garapen profesionalerako ahalmen handia duten parte-hartzaileen erkidegoa sortzea, haien guztien talentua nahiz lidergoa garatzea eta haien lan-ibilbide osoan bi leku horiekin lotunea edukitzea."}, {"text_idx": "#000005", "text": "Programan, 2-6 lagunek parte hartuko dute herrialdeko, eta, horretarako, Bizkaikoak edota AEB/Kanadakoak izan beharko dira, besteak beste. Horrez gain, unibertsitateko titulu bat eduki beharko dute gutxienez, haien lan-esperientzia 10 urtekoa izan beharko da gutxienez eta 28-45 urte eduki beharko dituzte. Halaber, ingeles eta euskara maila handia ere izan beharko dute Bizkaitik parte hartuko dutenek."}]